ddrg/super_eurlex huggingface dataset:
(3)

Na zabezpečenie riadneho fungovania systému CESOP a podľa článku 24e písm. a) nariadenia (EÚ) č. 904/2010 treba prijať technické opatrenia na zriadenie systému CESOP. Týmito opatreniami by sa mali stanoviť funkcie systému CESOP potrebné na vývoj spôsobilostí systému CESOP opísaných v článku 24c nariadenia (EÚ) č. 904/2010. Opatreniami by sa mala zabezpečiť aj vysoká úroveň používateľskej ústretovosti, a to poskytnutím vyhľadávacích a vizualizačných nástrojov v systéme CESOP. Systém CESOP by mal okrem toho uľahčovať výmenu informácií medzi styčnými úradníkmi Eurofiscu tým, že im umožní rýchlu a bezpečnú výmenu informácií o podvodoch v oblasti DPH priamo v systéme CESOP. Treba stanoviť aj opatrenia, ktoré by Komisia mala prijať na udržiavanie systému CESOP po jeho uvedení do prevádzky, aby boli zabezpečené normy prevádzkovej kvality IT infraštruktúry systému CESOP a jeho funkcií a aby v prípade potreby boli vykonané požadované aktualizácie na riešenie incidentov systému medzi Komisiou a členskými štátmi.
(214)

Komisia preskúmala pravdepodobné cenové úrovne indonézskeho dovozu v prípade uplynutia platnosti opatrení na základe indonézskych dovozných cien do tretích krajín počas obdobia revízneho prešetrovania a ich vplyv na situáciu výrobného odvetvia Únie. Indonézske vývozné ceny do tretích krajín boli oproti cenám výrobného odvetvia Únie podhodnotené o viac ako 50 %. Vyplýva z toho, že v prípade uplynutia platnosti opatrení by indonézski výrobcovia mali motiváciu vyvážať do Únie, a to pri cenových úrovniach spôsobujúcich ujmu, čo by zvýšilo tlak na ceny výrobného odvetvia Únie, ktoré by potom buď stratilo objem predaja, alebo by bolo nútené znížiť svoje cenové úrovne.
(10)

Keďže sa ESCB riadi zásadou proporcionality, je vhodné zohľadniť potenciálne okolnosti, ktoré možno považovať za okolnosti, ktoré spravodajská jednotka nemohla ovplyvniť, a stanoviť výnimku zo začatia konania o porušení predpisov a takýchto okolností. Takáto výnimka by sa mala vzťahovať len na tie spravodajské jednotky, ktoré vynaložili primerané úsilie na to, aby predišli akémukoľvek porušeniu požiadaviek na vykazovanie. Navyše, ak spravodajské jednotky určité činnosti súvisiace s plnením svojich spravodajských povinností zabezpečujú externe alebo majú problémy s údržbou alebo modernizáciou svojej IT infraštruktúry, samo o sebe by sa to nemalo považovať za okolnosti, ktoré spravodajská jednotka nemohla ovplyvniť. Príslušná centrálna banka Eurosystému by okolnosti, ktoré spravodajská jednotka nemohla ovplyvniť, zároveň nemala brať do úvahy v prípadoch závažného pochybenia.
(59)

Členské štáty by sa tiež mohli rozhodnúť prideliť časť výnosov zo solidárneho príspevku na spoločné financovanie opatrení, ktoré sú určené na zníženie škodlivých účinkov energetickej krízy vrátane podpory ochrany zamestnanosti, rekvalifikácie a zvyšovania úrovne zručností pracovnej sily, alebo na podporu investícií do energetickej efektívnosti a energie z obnoviteľných zdrojov, a to aj do cezhraničných projektov. Aspekt spoločného financovania zahŕňa rozdelenie nákladov na základe projektov medzi členskými štátmi, ako aj presmerovanie prostredníctvom nástroja Únie na základe toho, že členské štáty dobrovoľne pridelia príjmy do rozpočtu Únie v duchu solidarity.
(14)

S cieľom zabezpečiť, aby mohli orgány účinne plniť svoje mandáty, a to najmä v súvislosti s finančnou stabilitou, je potrebné, aby mali jasný a úplný prehľad o všetkých derivátoch s pretrvávajúcim rizikom. Len harmonizovaná požiadavka na riadnu aktualizáciu všetkých nezúčtovaných derivátov môže zabrániť rozdielom pri vykonávaní požiadaviek na ohlasovanie, ktoré sa uplatňujú na nezúčtované deriváty, a tým zmierniť riziko ohrozenia konvergencie dohľadu. Ďalej sa zabezpečením zosúladenia obsahu a kvality údajov v správach týkajúcich sa nezúčtovaných derivátov umožní zjednodušenie tokov ohlasovania, čo povedie k dlhodobému zníženiu nákladov v prípade všetkých príslušných zainteresovaných strán vrátane archívov obchodných údajov, ohlasujúcich subjektov a orgánov. Preto je v záujme zlepšenia fungovania ohlasovania a zmiernenia zaťaženia spojeného s ohlasovaním v súlade s cieľmi zmien nariadenia (EÚ) č. 648/2012, ktoré boli zavedené nariadením Európskeho parlamentu a Rady (EÚ) 2019/834 (4), mimoriadne dôležité, aby protistrany ohlasovali úplné a presné údaje o všetkých nezúčtovaných derivátoch v súlade s aktuálne platnými požiadavkami. S cieľom zmierniť počiatočné zaťaženie v súvislosti s aktualizáciou nezúčtovaných derivátov by sa mal protistranám poskytnúť dodatočný čas na aktualizáciu údajov týkajúcich sa nezúčtovaných derivátov. Ďalej by sa od protistrán malo vyžadovať, aby takúto aktualizáciu predložili iba vtedy, ak sa v danom čase nevyskytne žiadna zmena, ktorá by si vyžadovala, aby protistrana ohlásila úplné a presné údaje o deriváte v správe týkajúcej sa danej zmeny.
(2)

Z rovnakého dôvodu by archívy obchodných údajov mali zosúladiť údaje o každej prijatej správe o deriváte v prípadoch, keď majú ohlasovaciu povinnosť obe protistrany. Mal by sa stanoviť štandardizovaný postup, ktorý by archívom obchodných údajov umožnil konzistentne zosúlaďovať údaje a znížil by riziko, že údaje o derivátoch nebudú zosúladené. Určité údaje o derivátoch však nemusia byť rovnaké vzhľadom na špecifiká systémov informačných technológií používaných subjektmi predkladajúcimi správu. Preto sa musia uplatňovať určité tolerancie, aby malé rozdiely v ohlasovaných údajoch o derivátoch nebránili orgánom vykonať analýzu údajov s dostatočnou úrovňou spoľahlivosti.
(5)

V záujme umožnenia flexibility by protistrana mala mať možnosť delegovať ohlasovanie zmluvy na druhú protistranu alebo na tretiu stranu. Protistrany by mali mať takisto možnosť delegovať ohlasovanie na spoločný tretí subjekt vrátane centrálnej protistrany. S cieľom zabezpečiť kvalitu údajov v prípadoch, keď sa jedna správa predkladá v mene oboch protistrán, by táto správa mala obsahovať všetky príslušné údaje o každej protistrane. Ak sa ohlasovanie deleguje, správa by mala obsahovať úplný súbor údajov, ktoré by sa ohlasovali, ak by ju predkladala ohlasujúca protistrana.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Vaca Gallega – Buey Gallego“ by sa mal zapísať do registra,
(2)

Keďže nariadenie (EÚ) 2019/517 sa uplatňuje v celom Európskom hospodárskom priestore, podniky so sídlom, ústredím alebo hlavným miestom podnikania na Islande, v Nórsku a Lichtenštajnsku, ako aj organizácie usadené na Islande, v Nórsku a Lichtenštajnsku a obyvatelia Islandu, Nórska a Lichtenštajnska môžu registrovať mená pod doménou najvyššej úrovne (TLD).eu. Členské štáty by mali v súlade s tým do zoznamov doplniť zoznamy mien, ktoré si Island, Lichtenštajnsko alebo Nórsko môžu vyhradiť alebo zablokovať.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Peitzer Karpfen“ by sa mal zapísať do registra,
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Αρνάκι Λήμνου / Arnaki Limnou“ by sa mal zapísať do registra,
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Bardejovský Med/Med z Bardejova“ by sa mal zapísať do registra,
(7)

Komisia vo svojom najnovšom posúdení stavu pripravenosti systémov dôchodkového zabezpečenia centrálne zúčtovávať svoje portfóliá derivátov (5) dospela k záveru, ktorý je podobný ako v prípade orgánu ESMA. Podľa analýzy Komisie zostali podmienky likvidity systémov dôchodkového zabezpečenia stabilné, a to aj v posledných stresových trhových obdobiach, a očakáva sa, že sa budú naďalej priaznivo vyvíjať v nadväznosti na to, ako fondy začínajú využívať alternatívne modely prístupu k trhu s repo transakciami. Pozitívny výhľad v oblasti prístupu k likvidite viedol k situácii, keď čoraz vyšší počet systémov dôchodkového zabezpečenia začal dobrovoľne zúčtovávať aspoň časť ich portfólií derivátov. Alternatívnym modelom prístupu k likvidite prostredníctvom trhu s repo transakciami sa však musí poskytnúť čas na to, aby dozreli, zatiaľ čo systémy dôchodkového zabezpečenia musia zlepšiť svoje postupy v oblasti vnútornej likvidity a riadenia kolaterálu.
(1)

Všeobecná metodika na zaraďovanie faktora rizika pozície do hlavnej kategórie faktorov rizika na účely článku 325bd ods. 1 nariadenia (EÚ) č. 575/2013 by mala inštitúciám umožňovať, aby identifikovali hlavné kategórie faktorov rizika a hlavné podkategórie faktorov rizika zodpovedajúce rizikám obsiahnutým vo faktore rizika s cieľom určiť jeho vhodný horizont likvidity. Všeobecná metodika by mala byť dostatočne univerzálna na to, aby sa mohla uplatňovať na väčšinu faktorov rizika.
(5)

Ak sú faktory rizika bodmi krivky, povrchu alebo kocky, modelovateľnosť týchto faktorov rizika by sa mala posúdiť na základe modelovateľnosti každej triedy tejto krivky, povrchu alebo kocky vzhľadom na spoločné vlastnosti faktorov rizika patriacich do danej triedy. Modelovateľnosť danej triedy by sa preto mala posúdiť na základe všetkých overiteľných cien, ktoré sú zaradené do tejto triedy, zatiaľ čo overiteľné ceny reprezentatívne pre jeden faktor rizika v triede by sa mali považovať za reprezentatívne pre všetky faktory rizika patriace do tej istej triedy. Okrem toho by inštitúcie mali mať možnosť vybrať si štandardné triedy alebo, ak sa to považuje za vhodnejšie pre konkrétnu krivku, povrch alebo kocku, alternatívne triedy, ktoré si vytvorili samy.
kyselina (+)-L-mliečna

Názov IUPAC: kyselina (2S)-2-hydroxypropánová Číslo EC: 201-196-2 Číslo CAS: 79-33-4

≥ 955 g/kg (suchej hmotnosti)

1. novembra 2023

31. októbra 2033

6
(31)

K názvu „Watercress“ by malo byť vždy pripojené tvrdenie „made following the tradition of the United Kingdom“ alebo „made following the tradition of Belgium“, alebo „made following the tradition of Spain“, alebo „made following the tradition of France“, alebo „made following the tradition of The Netherlands“, alebo „made following the tradition of Portugal“, alebo tvrdenie „made following the tradition of“, po ktorom nasledujú názvy všetkých alebo niektorých z týchto členských štátov, resp. tretej krajiny.
(173)

Vzhľadom na neexistenciu spolupráce, ktorá by pokrývala reprezentatívne objemy z ČĽR, Komisia použila databázu GTA. Zistilo sa, že priemerná predajná cena výrobného odvetvia Únie ([12 051 – 18 377] EUR/t) bola v období revízneho prešetrovania vyššia ako priemerná vývozná cena z ČĽR do tretích krajín (9 939 EUR/t). Pre čínskych vyvážajúcich výrobcov by preto bolo ekonomickým stimulom presunúť vývoz z tretích krajín do Únie v prípade uplynutia platnosti opatrení, keďže trh Únie je atraktívny. V takom prípade by čínski vývozcovia dokázali vyvážať do Únie za vyššie ceny než na trhy iných tretích krajín, ktoré by však boli stále nižšie než ceny výrobného odvetvia Únie.
(3)

Komisia v nadväznosti na svoje posúdenie, v ktorom sa zohľadnilo technické poradenstvo vypracované orgánom ESMA a ktoré bolo Komisii doručené 19. mája 2022, dospela k záveru, že predĺženie prechodného obdobia o 12 mesiacov je potrebné na to, aby sa predišlo narušeniam na veľkých vnútroštátnych trhoch hromadného financovania. Narušenie by bolo spôsobené neschopnosťou určitých príslušných orgánov dokončiť postupy udeľovania povolení do 10. novembra 2022 a neschopnosťou platforiem hromadného financovania pôsobiacich podľa vnútroštátneho práva prispôsobiť sa včas komplexnejšiemu rámcu.
(11)

Výbor STECF posúdil predĺženie výnimky, o ktorú požiadalo Taliansko, a súvisiaci zrevidovaný taliansky riadiaci plán na svojom plenárnom zasadnutí v novembri 2021 (6). Celkové posúdenie výboru STECF je kladné a návrh riadiaceho plánu obsahuje hlavné prvky požadované na podporu žiadosti. Výbor STECF sa domnieva, že zrevidovaný riadiaci plán sa výrazne zlepšil, stanovuje sa v ňom viac preventívnych hraničných bodov a nápravných opatrení v prípade nízkej biomasy. Výbor STECF takisto dospel k záveru, že nové opatrenia zavedené v talianskom riadiacom pláne sú reštriktívnejšie než v predchádzajúcom pláne. Výbor STECF však upozornil, že všetky údaje, ktoré sa majú zbierať v rámci talianskeho riadiaceho plánu (úlovky všetkých druhov, veľkostné zloženia, odhodené úlovky a sociálno-hospodárske údaje), by sa mali jasne opísať a údaje by sa mali dôsledne zbierať, analyzovať a nahlasovať s cieľom primerane monitorovať účinnosť riadiaceho plánu. Taliansko súhlasilo, že do plánu zahrnie podrobnejšie monitorovanie rybolovných operácií rybárskej flotily.
(1)

V článku 39 vykonávacieho nariadenia Komisie (EÚ) 2017/892 (2) sa stanovuje, že dodatočné dovozné clo uvedené v článku 182 ods. 1 nariadenia (EÚ) č. 1308/2013 možno uplatňovať na výrobky a počas období uvedených v prílohe VII k uvedenému vykonávaciemu nariadeniu. Dodatočné dovozné clo sa musí uplatňovať, ak množstvo akýchkoľvek výrobkov prepustených do voľného obehu v ktoromkoľvek z období uplatňovania stanovených v uvedenej prílohe prekročí v roku spúšťací objem dovozu pre daný výrobok. Dodatočné dovozné clá sa nemusia uložiť, keď je nepravdepodobné, že by dovoz narušil trh Únie, alebo ak by účinky boli neprimerané vzhľadom na stanovený cieľ.
(2)

Zdroje emitenta finančných nástrojov, ktoré sú prijaté na obchodovanie na rastovom trhu MSP a ktoré sú alokované na plnenie zmluvy o zabezpečení likvidity pre akcie uvedeného emitenta, by mali byť okamžite identifikovateľné. V zmluve o zabezpečení likvidity by sa preto malo stanoviť otvorenie osobitného účtu likvidity. Takýto osobitný účet likvidity je potrebný na monitorovanie plnenia zmluvy o zabezpečení likvidity a zabezpečenie toho, aby sa obchodovanie vykonávané na účely zmluvy o zabezpečení likvidity oddelilo od ostatných obchodných činností vykonávaných poskytovateľom likvidity, čím sa minimalizujú riziká konfliktu záujmov. Na takýto účet by mal byť vyčlenený objem zdrojov v hotovosti a akciách, ktorý by mal byť uvedený v zmluve o zabezpečení likvidity. Takéto zdroje by sa mali používať výlučne na účely plnenia zmluvy o zabezpečení likvidity.
Kreozot

Názov IUPAC: kreozot EC číslo: 232-287-5 CAS číslo: 8001-58-9

100 hm. % kreozot obsahuje menej ako: — 0,005 hm. % benzo[a]pyrénu — 3 hm. % fenolov vylúhovateľných vo vode

31. októbra 2029

8
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Garam Amed Bali / Bunga Garam Amed Bali“ by sa mal zapísať do registra,
(2)

V záujme zníženia informačnej asymetrie medzi poskytovateľmi služieb hromadného financovania a investormi by sa investorom mali poskytovať všetky relevantné informácie o zložení portfólia, a to vrátane projektov, v ktorých sú ich finančné prostriedky investované, ako aj o kvalite pôžičiek na financovanie týchto projektov. To by malo investorom umožniť lepšie pochopiť a porovnať výkonnosť a rizikovosť rôznych portfólií, či už ponúkaných na rovnakej platforme, alebo na alternatívnych platformách.
(3)

Investori by mali byť jasne a jednotným spôsobom informovaní o rizikách, ktoré by im hrozili, ak sa rozhodnú investovať do služieb hromadného financovania. Poskytovatelia služieb hromadného financovania by preto mali vydať harmonizované upozornenie na riziko pre potenciálnych nesofistikovaných investorov, ktorí úspešne neprejdú vstupným testom znalostí, a to v súlade s osobitnými požiadavkami, pokiaľ ide o to, ako by sa upozornenie malo takýmto investorom zobrazovať.
Dodatok 2

Refundácia na základe súm na financovanie, ktoré nie je spojené s nákladmi

1. Navýšenie prostriedkov pre účastníkov pobytu v členskom štáte s vyššími životnými nákladmi

Denné navýšenie prostriedkov sa uplatňuje vo fáze mobility v prospech účastníkov operácie ALMA na pracovnom pobyte v zahraničí v členskom štáte s vyššími životnými nákladmi než sú v členskom štáte, kde prebiehajú ostatné dve fázy operácie. Toto navýšenie prostriedkov účastníkom smerujúcim z členského štátu skupiny 2 do členského štátu skupiny 1 alebo z členského štátu skupiny 3 do členského štát skupiny 2 v súlade s tabuľkami 2 až 4.

Tabuľka 2

Zaradenie členských štátov do skupín

Členský štát Skupina 1 DK FI IE LU SE Skupina 2 AT BE CY DE EL ES FR IT MT NL PT Skupina 3 BG CZ EE HR HU LT LV SI SK PL RO





Tabuľka 3

Denné navýšenie prostriedkov vo fáze mobility operácií prebiehajúcich v BG, CZ, EE, HR, HU, LT, LV, PL, RO, SI a SK (v EUR)

Členský štát, kde prebiehajú operácie ALMA BG CZ EE HR HU LT LV PL RO SI SK Fáza mobility prebiehajúca v členskom štáte skupiny 2 5,00 7,27 7,89 6,44 6,55 7,80 7,01 5,86 6,06 10,88 7,52 Fáza mobility prebiehajúca v členskom štáte skupiny 1 11,86 17,23 18,71 15,27 15,54 18,50 16,63 13,90 14,36 25,81 17,83





Tabuľka 4

Denné navýšenie prostriedkov vo fáze mobility operácií prebiehajúcich v AT, BE, CY, DE, EL, ES, FR, IT, MT, NL a PT (v EUR)

Členský štát, kde prebiehajú operácie ALMA AT BE CY DE EL ES FR IT MT NL PT Fáza mobility prebiehajúca v členskom štáte skupiny 1 14,97 14,39 11,01 14,42 9,44 20,29 13,57 12,32 10,57 14,93 10,05

2. Nepovinné navýšenie prostriedkov pre účastníkov, ktorým prijímateľ poskytuje príspevok

Sumy stanovené v tabuľke 5 sa vzťahujú na účastníkov, ktorí od prijímateľa dostávajú rovnakú sumu ako denný príspevok. Toto navýšenie prostriedkov sa môže vzťahovať na jedno, dve alebo všetky tri fázy operácie. Vo fáze mobility sa uplatňuje suma hostiteľského členského štátu.

Tabuľka 5

Denné navýšenie prostriedkov pre účastníkov, ktorým prijímateľ poskytuje príspevok (v EUR)

AT BE BG CY CZ DE DK EE EL 42,29 40,45 6,94 26,65 16,43 38,65 50,49 18,84 13,47 ES FI FR HR HU IE IT LT LU 24,68 40,90 37,09 12,01 9,62 41,96 28,22 12,47 59,76 LV MT NL PL PT RO SE SI SK 13,46 25,24 40,46 11,71 16,48 6,33 40,23 23,12 13,35

3. Navýšenie prostriedkov pre úspešných účastníkov

Denné navýšenie prostriedkov sa uplatňuje podľa počtu dní, keď sa daný účastník podieľal na operácii ALMA, a to v prípade všetkých účastníkov, ktorí si nájdu zamestnanie, začnú ďalšiu odbornú prípravu, vzdelávanie alebo program trhu práce alebo sa do nich navrátia do šiestich mesiacov po ukončení operácie ALMA.

Tabuľka 6

Denné navýšenie prostriedkov pre úspešných účastníkov za jednotlivé členské štáty, kde prebieha prípravná fáza (v EUR)
(3)

Aby vlastníci projektov mali možnosť poskytnúť potenciálnym investorom ďalšie relevantné informácie, malo by byť možné uvádzať hypertextové odkazy, ktoré by sa mali riadiť spoločným vzorom. Tieto hypertextové odkazy by však nemali znížiť komplexnosť dokumentu kľúčových investičných informácií ako samostatného dokumentu. Používanie hypertextových odkazov by teda nemalo vlastníkov projektov zbaviť povinnosti jasne a zrozumiteľne uvádzať relevantné informácie v dokumente kľúčových investičných informácií.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Castagna di Roccamonfina“ by sa mal zapísať do registra,
(2)

Olivový olej sa vyznačuje určitými organoleptickými a nutričnými vlastnosťami, ktoré mu vzhľadom na jeho výrobné náklady umožňujú prístup na trh s relatívne vysokými cenami v porovnaní s väčšinou ostatných rastlinných tukov. Vzhľadom na túto situáciu na trhu by sa mali stanoviť obchodné normy pre olivové oleje, ktoré zaručia kvalitu výrobkov a zaistia účinný boj proti podvodom. Malo by sa tiež zlepšiť účinné monitorovanie obchodných noriem. Na tento účel by sa preto mali stanoviť osobitné ustanovenia.
(7)

Švédsko okrem toho tvrdilo, že výraz „Aito saunapalvikinkku“/„Äkta basturökt skinka“, v ktorom „aito/äkta“ znamená „pravý“ alebo „autentický“, by bol druhovým výrazom, najmä vzhľadom na to, že v názve, ktorý sa má zapísať ako chránené zemepisné označenie, sa neuvádza žiadny odkaz na miesto, región alebo krajinu. Zápis do registra by teda podľa Švédska nebol v súlade s článkom 6 ods. 1 nariadenia (EÚ) č. 1151/2012.
(13)

Pokiaľ ide o lososa atlantického v poddivíziách ICES 22 až 31, ICES už niekoľko rokov uvádza, že stav riečnych populácií je veľmi rôznorodý. ICES v roku 2021 na základe podrobnej analýzy odporučila, že v záujme ochrany slabých riečnych populácií by sa mal zastaviť všetok komerčný a rekreačný rybolov v hlavnej oblasti, ktorý predstavuje najmä zmiešaný rybolov lososa atlantického zo zdravých a slabých riečnych populácií. ICES sa však domnievala, že existujúci cielený rybolov v pobrežných oblastiach Botnického zálivu a Alandského mora by mohol počas letnej migrácie lososa pokračovať. Preto sa stanovil osobitný TAC pre vedľajšie úlovky lososa atlantického v uvedených oblastiach s výnimkou rybolovných operácií vykonávaných výhradne na účely vedeckého výskumu a vykonávaných v plnom súlade s podmienkami stanovenými v článku 25 nariadenia (EÚ) 2019/1241; a pobrežného rybolovu severne od 59° 30′ s. š. od 1. mája do 31. augusta. Takisto sa prijali ďalšie nápravné opatrenia, ktoré sú funkčne prepojené s rybolovnými možnosťami, a to vo forme obmedzení používania lovných šnúr a denného obmedzenia počtu úlovkov pri rekreačnom rybolove. ICES preniesla svoje odporúčanie z roku 2021 do roku 2022. Preto je vhodné zachovať úroveň rybolovných možností a funkčne prepojené nápravné opatrenia a zároveň objasniť, že rekreačný rybár by mal zastaviť lov lososa atlantického na zvyšok dňa po výlove prvého lososa označeného orezanou tukovou plutvou.
(9)

V určitých oblastiach územia Únie nie je eradikácia špecifikovaného škodcu už viac možná. Dotknuté členské štáty by preto mali mať možnosť v uvedených oblastiach namiesto eradikačných opatrení uplatňovať opatrenia na zamedzenie šírenia tohto škodcu. Tieto opatrenia by mali byť menej prísne ako eradikačné opatrenia, mali by však zabezpečiť dôkladný prístup k prieskumu a rozsiahlejšie preventívne opatrenia, a to najmä v príslušných nárazníkových zónach, aby sa zabránilo rozšíreniu špecifikovaného škodcu na zvyšok územia Únie.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Oktoberfestbier“ by sa mal zapísať do registra,
Výrobok pozostávajúci z rôznych izolovaných elektrických drôtov vyrobených z medi, vo zväzku, osobitne navrhnutý na montáž pevne pripevneného hands-free zariadenia s dotykovou obrazovkou, ovládaného hlasom (označovaného ako súprava do auta) v motorovom vozidle. Výrobok zahŕňa dve poistky a rôzne konektory, vrátane drôtových konektorov. Presné zloženie výrobku (počet drôtov a špecifických konektorov) závisí od konkrétneho modelu motorového vozidla. Po montáži výrobok prepája existujúce káble systému autorádia so súpravou do auta (čo umožňuje prevádzku mobilného telefónu pripojeného cez Bluetooth). To umožňuje prenos elektrických signálov zo súpravy do auta do systému autorádia (aj stlmenie ostatných zvukov počas telefonických hovorov) a zabezpečuje zdroj napájania.

8544 30 00
(224)

Traja ruskí vyvážajúci výrobcovia tvrdili, že žiadateľ vo svojej žiadosti nadhodnotil atraktívnosť trhu Únie, pokiaľ ide o Rusko. Podľa ruských spoločností, ak by zvýšili svoj vývoz do tretích krajín, takýto vývoz by bol skôr určený pre preferenčných obchodných partnerov Ruska ako pre Úniu. Ako však zdôraznil aj žiadateľ, neexistuje dôvod, prečo by sa mala ruská voľná kapacita použiť na zvýšenie vývozu určeného preferenčným obchodným partnerom Ruska. Na takýto vývoz sa už v súčasnosti vzťahuje 0 % clo, takže už teraz mohli vyvážať bez cla. Naproti tomu vývoz do Únie v súčasnosti podlieha clám a porovnanie ruských a čínskych cien do tretích krajín navýšených o antidumpingové clo Únie by neviedlo k podhodnoteniu cieľovej ceny, zatiaľ čo zrušenie antidumpingového cla áno. Preto nie je presvedčivé tvrdiť, že vývoz určený takýmto obchodným partnerom by sa zvýšil, keďže nezistili žiadnu zmenu, ktorá by mohla nastať medzi prítomnosťou a predvídateľnou budúcnosťou a ktorá by zvýšila vývoz z Ruska do takýchto krajín. Komisia preto tvrdenie ruských vývozcov zamietla.